text: Polakker venter Sønderjyske i næste runde
  22 juli 2016 kl. 06.23
  Næste runde af Europa League-kvalifikationen byder på et møde med polske Zaglebie Lubin.
  En ssoring i sidste minut sikrede Sønderjyske den samlede sejr over norske Strømsgodset torsdag aften. Samme aften blev det afgjort, at Sønderjyskes næste modstander i Europa League-kvalifikationen bliver polske Zaglebie Lubin.
  Polakkerne har også måttet kæmpe hårdt for at komme videre, og deres sidste kamp mod serbiske Partizan Beograd endte i en straffesparkskonkurrence. Samlet set endte de med at gå videre med cifrene 4-3.
  Zaglebie Lubin tager imod Sønderjyske i næste uge, og returkampen i Haderslev er om to uger. Helt så længe får de lyseblå dog ikke lov til at slappe af: Allerede på søndag skal Sønderjyske spille sin næste kamp - denne gang dog i den hjemlige Superliga. Her møder Sønderjyske AC Horsens på Casa Arena i Horsens.
  Sent i går aftes blev det afgjort efter straffesparkskonkurrence, at vores næste modstander i Europa League bliver Zaglebie Lubin fra Polen.
  
  